Pos asseblief jou voltooide aansoekvorm aan Me K Mongane, Belegging in Kultuur, Privaatsak X897, Pretoria, 0001.
Die Provinsiale Departement van Kulturele Sake en Sport, deur die Belegging in Kultuurinisiatief, soek aansoeke vir finansiering van kulturele projekte.
Wie kan Aansoek doen om Finansiering?
Die hoofdoel is om toegang te verskaf tot vaardighede en markte as 'n hulpmiddel vir stedelike herlewing, plattelandse ontwikkeling en werkskepping.
Prioriteit sal gegee word aan voorheen-benadeelde gemeenskappe.
Projekte moet kuns-, kultuur- en erfenisverwant wees.
Daar moet goeie bewyse wees van bevoordeeldes se vernuf-potensiaal of vermoë om te leer.
Produkte en dienste van die projek moet van goeie gehalte wees en behoort beide plaaslik en oorsee bemarkbaar te wees.
Produkte moet die potensiaal hê om selfonderhoudend te wees.
Projekte moet waar van toepassing voldoen aan wetgewing.
Projekte moet regverdig handeldryf.
Projekte moet geplaas wees in armoedenodusse en provinsiale prioriteitsgebiede.
Projekte behoort gemeenskapsgedrewe te wees en besit word deur, of die gemeenskap direk bevoordeel wat betref óf werksgeleenthede, opleiding óf vennootskappe.
Projekte wat roumateriaal gebruik behoort seker te maak dat die bronne ekovriendelik is en omgewingsvolhoubare oes- of benuttingspatrone gebruik.
Projekte behoort die doel te hê om 'n kleinonderneming of sake-eenheid vir die skepping van werk te stig.
Projekte behoort die potensiaal te hê om toerisme te steun en te bevorder.
Projekte behoort unieke inheemse produksie te hê.
Vroue, die jeug en gestremdes behoort voorkeur te kry.
Agente, konsultante of enige ander diensverskaffer kan nie die bevoordeelde wees nie.
Die spertyd vir aansoeke is 13 Junie 2006. Geen gefaksde afskrifte sal aanvaar word nie. Alle aansoeke sal gehaltebeoordeling ondergaan deur 'n ewekniehersieningsproses.
Die Belegging in Kultuur het Provinsiale Koördineerders aangestel in elke provinsie om enige vorm van steun en hulp te verskaf.
Tel: 012 441 3000.